ועדת העבודה, הרווחה והבריאות, כנסת 17, פרוטוקול מספר 396, 2008-03-04 14:00

יצחק גלנטי: שלום, אנחנו פותחים את הישיבה.

יצחק גלנטי: אנו פותחים את הדיון מחדש על פי סעיף 110 לתקנון.

יצחק גלנטי: אני מבקש להצביע על הרביזיה.

יצחק גלנטי: ה צ ב ע ה בעד - 7 נגד – 2 נמנעים – אין הרביזיה התקבלה.

יצחק גלנטי: אני מבקש מחה"כ רביץ לומר דברים ולנמק את הרביזיה.

יצחק גלנטי: אנחנו כאן למדנו פרק בדמוקרטיה של הכנסת הנוכחית.

יצחק גלנטי: אפילו בעניינים אידיאולוגיים אנחנו מתבצרים ולוחמים, אבל אם אנחנו רוצים שהמלחמה תהיה לנצח אנחנו ממשיכים ללחום.

יצחק גלנטי: אם אנחנו מעוניינים לעשות משהו, צריך לעשות דבר יותר קשה ממלחמה – פשרות.

יצחק גלנטי: יש לי תפיסת עולם שלא היתה מקובלת על רוב חברי הוועדה בהצבעות הקודמות, ואני מאמין בה עד עכשיו.

יצחק גלנטי: בעתיד יכול להיות שתהיה הזדמנות שחברים נוספים יחשבו כמוני, ואז נעשה תוספת למה שאנחנו עושים היום.

יצחק גלנטי: אנחנו עוסקים כאן באחת הסוגיות החשובות בחברה, שזו סוגיה של הצלת נפשות על ידי עידוד של תרומת איברים גם מן המת – שלגבי זה היתה הסכמה – וגם מן החי.

יצחק גלנטי: יש בינינו כאלה שחשבו שאסור לעודד את זה בכלל, ויש כאלה שחשבו שצריך לעודד את התרומה הזו, אבל יש לברוח מן הגלישה לעבר סחר באיברים.

יצחק גלנטי: אני קראתי לזה לסיניזציה, מלשון סין.

יצחק גלנטי: מחומר שקיבלנו לידנו, מצאנו שהדבר הזה גלש לעבר מצב שהדעת לא סובלת.

יצחק גלנטי: שם תופסים אסירים או מועמדים אחרים מכת מסוימת, וכורתים להם את האיברים.

יצחק גלנטי: הכלל היהודי האומר: הדם שלך לא יותר אדום מהדם של חבריך.

יצחק גלנטי: מהדבר הזה אנחנו צריכים לברוח עד הסוף.

יצחק גלנטי: אני סברתי, שההצעות שאני מציע נמצאות באמצע, נמצאות במקום שממנו לא תיתכן גלישה לעבר סחר באיברים.

יצחק גלנטי: אחרים סברו – גם בגלל הנוהג במדינת העולם – שיוכלו לראות בעין לא טובה אם נהיה על יד סחר באיברים.

יצחק גלנטי: בגלל שמחפשים אותנו ולא כל כך אוהבים אותנו במספר מדינות בעולם, אז אנחנו צריכים לברוח מזה הרבה יותר רחוק.

יצחק גלנטי: לכן התחלתי לכרסם בהצעה שלי.

יצחק גלנטי: אפילו פעם אחת קיבלתי שבחים מחה"כ יחימוביץ, שאמרה לי שהיא מעריכה את העובדה שאני ויתרתי על כמה מהדברים.

יצחק גלנטי: בסופו של דבר הממשלה החליטה להתבצר מסביב לתפיסה מרחיקת לכת, לטעמי, שכל דבר שהוא חורג מהתרומה בעצמה צריך להתרחק ממנו.

יצחק גלנטי: לכן, אני ויתרתי על כמה נושאים שאני חשבתי שהם מאוד חשובים.

יצחק גלנטי: אין הכוונה שאדם יסכים למכור את אבריו עבור אותה תמורה, אלא כאשר הוא בין כה מועמד כי הוא אחד מבני המשפחה לתרום תרומה, זה ייתן לו עידוד.

יצחק גלנטי: בהשפעת חבריי, ואני רוצה לציין לשבח את חה"כ אלדד שנתן לי שפכטל באבי אבותיו, ירדתי מהנושא.

יצחק גלנטי: אני מודה גם כן לשר הבריאות וליועצים המשפטיים שלו, שמצאו נדבך נוסף שנמצא בתוך התחום של המבט אל התורם מבחינת הבריאות שלו, עם הרחבה גדולה יותר ממה שאני חשבתי.

יצחק גלנטי: אני רוצה להתנצל בפני החברים על עצם עשיית הרביזיה.

יצחק גלנטי: בפני זקני חברי הכנסת אני לא צירך להתנצל, כי הם יודעים שזה הכלי שיש לנו וכך אנחנו משחקים.

יצחק גלנטי: זה כלי לגיטימי לעשות רביזיה.

יצחק גלנטי: צריך לנצל כל דבר שאפשר, אם אתה מאמין בדבר שאתה מוביל.

יצחק גלנטי: יחד עם זאת, אני ביקשתי לפנות למקורות בעולם.

יצחק גלנטי: פניתי לאומות המאוחדות, למחלקה שנפגשה גם עם כמה חברי כנסת, כולל חה"כ שלי יחימוביץ.

יצחק גלנטי: אני קראתי את חוות הדעת שלו לפי טעמי המקרא, ולפי טעמי המקרא הוא התיר לתת עדוד, תמריץ, באופן שזה לא ייראה כסחר באיברים.

יצחק גלנטי: פניתי גם לפרופ' אסא כשר.

יצחק גלנטי: לטעמי, גם פרופ' אסא כשר מסכים לעיקרון של נתינת עידוד, כאשר הוא מגביל את הדברים כדי שזה אכן ייראה כך ולא אחרת.

יצחק גלנטי: אני הייתי צריך את הזמן לכך, ולכן עשיתי את הרביזיה.

יצחק גלנטי: זה נכון שלא השתמשתי בכלים של קואליציה.

יצחק גלנטי: אני אמרתי אתמול שאני לא משועבד לקואליציה, אבל גם לא לאופוזיציה.

יצחק גלנטי: השתמשתי בנחמדות שלי כדי לשכנע אנשים שימתינו קצת, ואכן זה מה שקרה.

יצחק גלנטי: אני מברך על המוגמר.

יצחק גלנטי: מבחינתי, זו התחלה טובה.

יצחק גלנטי: אני מודה לכולם, ועכשיו צריכים לפרוש את המפה החדשה בפני חברי הכנסת.

רן כהן: איך הגעתם עד שמורות הטבע?

אריה אלדד: יש שם מצוקים, אנשים נופלים ויכולים לתרום איברים.

יצחק גלנטי: אתה תתפלא איזה קשר בכל אופן ישנו.

רן כהן: יש שם אוויר פסגות.

יצחק גלנטי: אני חושב שבאמת הגענו לאוויר פסגות בנושא הזה.

יצחק גלנטי: אני מבקש מחה"כ שלי יחימוביץ לומר את דבריה.

רן כהן: אולי נכון יותר קודם לקרוא את הנוסח.

שלי יחימוביץ': כיוון שאנחנו יודעים שלנוסח הזה יש רוב, וכיוון שחה"כ הרב רביץ נשא מעין דברי סיכום, אני רוצה לומר את דבריי כיוון שאני באה מהצד השני של השקפת העולם.

שלי יחימוביץ': הרב רביץ, אתה ואני מנהלים את הדיון הזה כבר הרבה שנים, עוד שאני הייתי מראיינת ואתה היית מרואיין.

שלי יחימוביץ': אני חושבת, שזה מכבד אותנו ומכבד את הפורום שאנחנו מנהלים דיון אידיאולוגי וערכי.

שלי יחימוביץ': אנחנו לא באנו לכאן לגזור קופון, אלא באמת דיברנו ממעמקי השקפת עולמנו.

שלי יחימוביץ': השמעת כאן דברים, שלכאורה עשויים להישמע כדבריו של מי שויתר ומרגיש מובס, אבל אני יכולה לנחם אותך ולומר שאני מרגישה יותר מובסת.

שלי יחימוביץ': מבחינתי, עצם הצעת החוק הזו שמדברת על תגמול כספי, שעומד על שווי של 17,200 שקלים, היא מאוד בעייתית מבחינה מוסרית.

שלי יחימוביץ': כדי לגזול איבריו של אדם ולכפות עליו למכור איברים בעודו בחיים, לא צריך שהוא יהיה אסיר סיני.

שלי יחימוביץ': מספיק שהוא יהיה אדם עני בישראל.

שלי יחימוביץ': 17,200 שקלים, שזה מה שמוצע היום עבור איבר מן החי, זה המון כסף לאדם עני.

שלי יחימוביץ': חלקים ניכרים מהעובדים בישראל לא רק שהם לא מגיעים לסף המינימום אלא אף עובדים בחלקיות משרה, סובלים מעוני, ועבורם 17,000 שקלים זו משכורת עבור 5 חודשים.

שלי יחימוביץ': זה אינסנטיב מאוד משמעותי להטיל בגופך מום, להיכנס לחדר הניתוח, להיות תחת הרדמה כללית ושייקחו ממך איבר תמורת תשלום.

אברהם רביץ: היום לא צריך הרדמה בכלל.

שלי יחימוביץ': אני חושבת, שחצינו כאן גבול מוסרי.

שלי יחימוביץ': החלק הטוב הוא, שכל אזרחי מדינת ישראל, ללא הבדל מצב סוציו-אקונומי, יוכלו ליהנות מהתרומה הזו, אבל התורמים לעולם יבואו משכבת סוציו-אקונומית מסוימת של אנשים עניים ואנשים מאוד נואשים.

שלי יחימוביץ': הדברים האלה יקרו אם אכן החוק יישאר כפי שהוא.

שלי יחימוביץ': לכן, אני רוצה לנצל את ההזדמנות ולהביע הסתייגות מלשון החוק כפי שהוא.

שלי יחימוביץ': לא הקדשנו מספיק תשומת לב ומשאבים, לא בחקיקה הזו ולא כמדינה בתרומה מן המת.

שלי יחימוביץ': שם יש שדה בור שלא נחרש בכלל.

שלי יחימוביץ': הזדרזנו לאפשר בקלות ובגמישות ליטול תרומה מן החי.

שלי יחימוביץ': התוספת הזו, חה"כ רביץ, שהגעת אליה בפשרה, היא לא מזיקה הרבה מעבר לקיים.

שלי יחימוביץ': מה גם שהיא נוגעת לענייני בריאות, שזה בהחלט רלוונטי לגופו של עניין.

שלי יחימוביץ': העניין של הגנים הלאומיים הוא תוספת תמוהה.

שלי יחימוביץ': גם אני לא חושבת שאדם ייסע ליד פארק לאומי ויגיד: איזה פארק יפה, הבה ואתרום כליה.

אברהם רביץ: אני רציתי לשלוח לו פרחים.

יצחק גלנטי: הוא לוקח אותו לפרחים במקום שהפרחים יגיעו אליו.

שלי יחימוביץ': אני אצביע נגד הפשרה, לא כיוון שהיא כל כך חמורה בעיני אלא כיוון שאני הייתי מעדיפה למזער את התגמול, ואילו אתה שאפת למקסם אותו.

שלי יחימוביץ': ואתה מבחינתך השגת את שלך, ולי לא נותר אלא להתנגד להישג הזה.

חיים אמסלם: אני השתתפתי במרבית הדיונים שקיימה ועדת המשנה, והדיונים היו מרתקים, מעניינים ומעשירים.

חיים אמסלם: חה"כ יחימוביץ, למרות שמהמוצא הרעיוני אנו נמצאים משני עברי המתרס, יום אחד כאשר אמרתי לך שאני לא מתכוון להמשיך ולהגיע לוועדת המשנה את אמרת לי: זו ועדה חשובה, וחשוב שתמשיך להגיע.

חיים אמסלם: זה היה מאוד מרגש.

חיים אמסלם: אנחנו יוצאים מנקודת השקפה שונה לחלוטין.

חיים אמסלם: כל סחר באיברים הוא דבר פסול, דבר שמקומו לא ייראה בכלל בחברה ובמוסר היהודי, אבל נתינת תמורה היא לא דבר פסול כשזה לא דבר פסול, ובהרבה היבטים זו מצווה.

רן כהן: אבל החוק הזה מדבר על תרומת איברים.

יצחק גלנטי: לא.

יצחק גלנטי: החוק הזה בנוסחה שיכולה לנטרל לחלוטין את הנושא הזה של סחר באיברים.

חיים אמסלם: מרוב שחששנו שלא ייראה מצב של סחר באיברים, הלכנו דרך ארוכה מדי לטעמי.

חיים אמסלם: בשבועיים האחרונים פנו אלי הרבה אנשים שטוענים, שהחוק, כפי שהוא מוצע כרגע, שלא מאפשר לתת תמורה על מנת להציל חיים, גוזר עליהם מוות.

חיים אמסלם: אנחנו תומכים בהצעה של חה"כ רביץ כפשרה קשה.

חיים אמסלם: לא כך אני הייתי רוצה לראות את הדברים.

אריה אלדד: בין שתי תפיסות העולם המנוגדות שהוצגו על ידי הרב רביץ ושלי יחימוביץ, סברתי שראוי למצוא שביל זהב.

אריה אלדד: אני איש פשרות ידוע, והפשרה היא נר לרגליי.

אריה אלדד: כשיטתי, בכל דבר חיפשתי פה את הפשרה.

אריה אלדד: אני רוצה לומר משהו על הצעת התיקון שהגענו אליה אתמול.

אריה אלדד: לעומת הצעתו של הרב רביץ שדיברה על הקלות במס הכנסה, ארנונה ומלגת לימודים, הקו המנחה היה למצוא משהו שקשור לגופו ולבריאותו של התורם, דברים שיש להם זיקה ישירה לכך שהוא בכל זאת פגע בגופו על ידי התרומה.

אריה אלדד: כאשר מצאנו את הנוסחה הזו שאומרת, שהאיש יוכל לקבל תגמול בצורה שהוא לא ישלם השתתפות עצמית מעבר לתקרה מסוימת עבור תרופות וטיפולים הדרושים לו וקשורים בקשר ישיר לתרומה שהוא נתן, סברתי שזו נוסחה שמאפשרת גם לעודד תרומת איברים במדינת ישראל ומצד שני שלא נהיה נגועים בחשד לסחר ממוסד באיברים.

רן כהן: החוק הזה הוא חוק מאוד חשוב, בעל מטרות נעלות.

רן כהן: המטרה היא, להגיע למצב שבו אנשים יוכלו לתרום איברים כדי להציל חיים.

רן כהן: זה דבר שהוא מאוד יקר בעיני.

רן כהן: אני מודה, שהפשרה היא לא אסון בעיני.

רן כהן: יש בה שני אלמנטים שמאוד מפחידים אותי, בעיקר בגלל הנטייה שיכולה להתפתח בעקבותיה.

רן כהן: סכום התגמול יכול להיות לגבי אנשים מסוימים מפתה או מעודד לתרום שלא לשם הצלת החיים או עזרה לזולת, אלא לשם הכסף.

רן כהן: זה נשמע רע מאוד בעיני.

רן כהן: בנוסף, אני חושב שהכנסת כל הסיפור של הגנים הלאומיים הוא זר לעניין.

רן כהן: זה ברור לגמרי, שזה נכנס כדי לעודד.

אריה אלדד: זה סוג של הכרה של המדינה, ולא משהו שהוא שווה כסף.

רן כהן: חה"כ אלדד, לא יצאתי נגד תעודת ההוקרה שהשר ייתן.

רן כהן: אני בעצמי חוקקתי חוק על תעודות הוקרה שנשיא המדינה ייתן לחושפי שחיתויות.

רן כהן: שנותנים תעודת הוקרה זה בסדר גמור.

רן כהן: אין לי בעיה עם זה.

רן כהן: מצדי שלא שר הבריאות ייתן אותה, אלא נשיא המדינה ואולי מזכ"ל האו"ם.

רן כהן: הבעיה היא שהדבר כרוך בטובות הנאה שיש להן משמעות חומרית.

רן כהן: אני מפחד מהכיוון ולא מעצם העניין.

אריה אלדד: ראינו שחיילי מילואים, נכי צה"ל וחברי כנסת מקבלים כניסה חופשית כזו.

אריה אלדד: זה סוג של הבעת תודה לאומית.

רן כהן: אם הייתי אומר שזאת קטסטרופה, היה מקום להתווכח איתי.

רן כהן: אני לא בא להתעמת עם זה, אבל אני אומר שמבחינת השקפת עולמי אני חושב שהדבר הזה לא נכון.

רן כהן: אני אצביע נגד, לא בגלל שהפשרה היא פשרה זועקת לשמיים, אלא בגלל שהכיוון של הפשרה לא נראה לי.

רן כהן: גם אני לא חושב שחה"כ רביץ צריך להיות ממש עצוב על הפשרה העצומה שהוא הלך עליה.

אברהם רביץ: כל אחד מנקודת המוצא ממנה הוא יוצא.

שלי יחימוביץ': בקיצור, כולנו לא מרוצים.

רן כהן: העיקר שהחולים יהיו מרוצים.

ואסל טאהא: החששות של חה"כ רן כהן ושלי יחימוביץ הן במקומן.

ואסל טאהא: חה"כ אלדד אמר שצריך לחפש את שביל הזהב, על מנת לגלגל את הסוגיה הזו ברמה ציבורית, ברמת חקיקה, וגם זה חשוב.

ואסל טאהא: אני חושב שהסוגיה הזו נמצאת בחברה שלנו, ואנשים מחפשים דרכים לפתור את הבעיה.

ואסל טאהא: לפעמים הם נוסעים לחו"ל, לפעמים הם נוסעים לסין או לפיליפינים, בכדי לחפש את הפתרון.

ואסל טאהא: אי אפשר להשאיר את המצב כפי שהוא.

ואסל טאהא: לפי דעתי, החוק חשוב.

ואסל טאהא: אפשר לתקן, להוסיף ולהוריד, אבל החוק הוא חוק חשוב.

אברהם מיכאלי: כאשר מגיעים לגיבוש של חוק כזה חשוב, צריך לשבח את ועדות הכנסת שדנים בחוקים ערכיים ולא בהעצמת מעמדם של חברי הכנסת.

אברהם מיכאלי: חשוב שהציבור יידע, שאנחנו מתמודדים פה עם נושאים הכי חשובים, ולא תמיד החוקים הם חוקים פופוליסטיים.

יצחק גלנטי: אני חדש בוועדה ובכנסת.

אברהם מיכאלי: שרוני אמר לי שאתה כבר שנה פה.

יצחק גלנטי: יכול להיות שלשרוני זה נראה כנצח.

יצחק גלנטי: אני חייב לומר, שחבר הכנסת רביץ העביר לי שיעור מאלף בדמוקרטיה הישראלית, והראה לי כיצד דברים מתנהלים ולא תמיד על פי ההיגיון הצרוף או על פי הכיוון המקצועי.

יצחק גלנטי: יש להתחשב בהיבטים שונים של אותה בעיה.

יצחק גלנטי: אני חייב לומר, שבמהלך הישיבות האחרונות שהיו לי בנושא הזה, אכלתי לא מעט מרורים.

יצחק גלנטי: יחד עם זאת, בסופו של דבר מעז יצא מתוק.

יצחק גלנטי: אני מברך את הסיכום שאליו הגענו ביחד עם חה"כ רביץ.

יצחק גלנטי: אני סבור, שאכן הצעת החוק הזו דנה בעיקר בהיבטים הבריאותיים של התורם.

יצחק גלנטי: אם מישהו חושב, שהנושא של רשות הטבע והגנים הוא מעין סרח עודף לנושא הזה, אני הייתי קם ואומר שרצוי שהתורם ישתלב וייהנה מטבע הבריאה, יזכה לאוויר נקי וירחיב את דעתו.

יצחק גלנטי: סך הכל אני רואה בזה חיוב רב, ואני סבור שהתוצאות של הצעת החוק הזו הן מאוד חיוביות, ויעודדו את תרומת האיברים מבלי שאנחנו ניכנס לשדה המוקדשים הגדול של סחר באיברים.

יצחק גלנטי: אני חושב שצלחנו בזה גם לצורך מעבר בשדה מוקשים הבינלאומי, מבחינת החוק הבינלאומי.

יצחק גלנטי: אני חייב לציין, את העבודה הסיזיפית וההתמסרות המלאה שעשה חה"כ אלדד בנושא זה.

יצחק גלנטי: אני מברך אותו על דבקותו במטרה, ועל כך שהגענו לניסוח הצעת החוק הזה.

אריה אלדד: אני מציע לברך אחרי שנתגבר על התנגדות האוצר.

יצחק גלנטי: אני משוכנע, שבשלב זה כבר התגברנו על כל ההתנגדויות.

רן כהן: עכשיו פרופ' אלדד פנוי להוביל ועדת משנה נוספת.

יצחק גלנטי: בסוף הישיבה אני אודיע על המינוי החדש, שחה"כ אלדד עומד לקבל.

יצחק גלנטי: לא ניתן לו לצאת לחופשה בשלב זה.

יצחק גלנטי: כעת אני מבקש מנציג משרד הבריאות שיציג את התוספות.

נתן סמוך: לסעיף 22 להצעת החוק התווסף סעיף קטן (ד): בלי לגרוע מהוראות סעיפים קטנים (א) עד (ג) – יראו תורם כחולה במחלה כרונית לעניין סעיף 8(א1)(2)(ג)(6) לחוק ביטוח בריאות ממלכתי.

נתן סמוך: נקבעה השתתפות עצמית בעד שירות הכלול בסל שירותי הבריאות כהגדרתו בסעיף 7 לחוק ביטוח בריאות ממלכתי, בין אם ההשתתפות העצמית נקבעה בחוק, ובין אם נקבעה לפי סעיף 8(א2)

נתן סמוך: לחוק האמור, יהיה תורם פטור מתשלום ההשתתפות בעד כל שירות כאמור, שנזקק לו בשל נטילת האיבר או בשל תוצאותיה.

ג'ודי וסרמן: בנקודה הזו אנו נבחן אם צריך תיקון עקיף לחוק ביטוח בריאות.

נתן סמוך: 22א.

נתן סמוך: (א) השר יעניק לתורם תעודת הוקרה, בנוסח שיקבע.

נתן סמוך: (ב) תורם יהיה פטור מתשלום דמי כניסה לגנים לאומיים ולשמורת טבע כהגדרתם בחוק גנים לאומיים, שמורות טבע, אתרים לאומיים ואתרי הנצחה, התשנ"ח-1998 ולמקום מוסדר כהגדרתו בסעיף 42 לחוק העתיקות, התשל"ח-1978

אברהם מיכאלי: האם סעיף קטן (א) הוא סעיף תקציבי?

אברהם רביץ: שום דבר הוא לא תקציבי.

יצחק גלנטי: אנחנו עוברים להצבעה על הנוסח המתוקן.

יצחק גלנטי: מי בעד?

יצחק גלנטי: ה צ ב ע ה בעד – 7 נגד – 2 נמנעים – אין ההצעה המתוקנת אושרה.

יצחק גלנטי: חה"כ שלי וחה"כ רן כהן הם נגד.

יצחק גלנטי: חבר הכנסת רביץ חוזר בו מההסתייגויות.

אריה אלדד: האם האוצר מושך את ההסתייגויות שלו?

אריה אלדד: האם ההסתייגות של האוצר היא הסתייגות לדיבור?

אנואר חילף: לא.

אנואר חילף: ההסתייגות כבר לא כלולה פה.

אריה אלדד: האם הסרתם את ההסתייגות?

אריה אלדד: אם ההחלטה התקבלה, אני דורש רביזיה.

שלי יחימוביץ': למה?

אברהם רביץ: שינמק אותה.

אריה אלדד: כי החוק הזה נראה לי לא משהו.

יצחק גלנטי: הוא רוצה רביזיה.

יצחק גלנטי: זו זכותו.

יצחק גלנטי: מי בעד הרביזיה של אריה אלדד?

יצחק גלנטי: ה צ ב ע ה בעד - אין נגד - 3 נמנעים – אין הרביזיה נפלה.

יצחק גלנטי: אני רוצה לסכם את הישיבה.

יצחק גלנטי: אני מודיע, שהצעת החוק אושרה, והיא תעלה לקריאה שנייה ושלישית בהקדם.

יצחק גלנטי: בהזדמנות זו אני מודיע על הקמת ועדת משנה חדשה בראשות חה"כ אלדד, בנוגע להצעת חוק תרומת ביציות.

יצחק גלנטי: חברי הוועדה יהיו חה"כ אמסלם, חה"כ סולודקין וחה"כ רן כהן, שעושה גם הוא עבודה קשה בוועדות המשנה.

יצחק גלנטי: אני מבקש לצרף את חה"כ נאדיה חילו לוועדה משותפת לממצאי משרד הבריאות על עלייה בתחלואת הסרטן בשל זיהום סביבתי.

יצחק גלנטי: תודה רבה, הישיבה נעולה.